Document ID: 31996D0341

Komisijos sprendimas
1996 m. gegužės 20 d.
iš esmės pripažįstantis dokumentų, pateiktų nuodugniai patikrinti dėl flurtamono galimo įrašymo į Tarybos direktyvos 91/414/EEB dėl augalų apsaugos produktų pateikimo į rinką I priedą, išsamumą
(tekstas svarbus EEE)
(96/341/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 96/12/EB [2], ypač į jos 6 straipsnio 3 dalį,
kadangi Direktyvoje 91/414/EEB yra numatyta parengti registruotų pesticidų veikliųjų medžiagų Bendrijos sąrašą;
kadangi 1994 m. vasario 15 d. Rhône-Poulenc Agro France pateikė Prancūzijos institucijoms dokumentus, kad į direktyvos I priedą būtų įrašyta veiklioji medžiaga flurtamonas; kadangi Prancūzijos institucijos pateikė Komisijai dokumentų išsamumo pirmojo patikrinimo rezultatus dėl II priede numatytų duomenų ir informacijos reikalavimų, o bent vieno augalų apsaugos produkto, savo sudėtyje turinčio minimos veikliosios medžiagos, atveju - direktyvos III priedo reikalavimų; kadangi vėliau pagal 6 straipsnio 2 dalies nuostatas pareiškėjas pateikė Komisijai ir kitoms valstybėms narėms dokumentus;
kadangi Komisija perdavė dokumentus Augalų sveikatos nuolatiniam komitetui "teisės aktų" darbo grupės 1995 m. lapkričio 23-24 d. vykusiame susitikime, kuriame valstybės narės patvirtino, kad dokumentus gavo;
kadangi direktyvos 6 straipsnio 3 dalyje reikalaujama Bendrijos lygiu patvirtinti, kad dokumentai iš esmės atitinka direktyvos II priede numatytus duomenų ir informacijos reikalavimus, o bent vieno augalų apsaugos produkto, savo sudėtyje turinčio minimos veikliosios medžiagos, atveju - direktyvos III priede numatytus reikalavimus;
kadangi toks patvirtinimas yra būtinas tam, kad būtų atliktas nuodugnus dokumentų patikrinimas ir kad valstybėms narėms būtų suteikta galimybė išduoti laikinąją registraciją augalų apsaugos produktams, savo sudėtyje turintiems šios veikliosios medžiagos, deramai atsižvelgus į direktyvos 8 straipsnio 1 dalyje nustatytas sąlygas, ypač į sąlygą išsamiai įvertinti veikliąją medžiagą ir augalų apsaugos produktą pagal direktyvos reikalavimus;
kadangi toks sprendimas nepanaikina galimybės prašyti bendrovę pateikti papildomų duomenų arba informacijos, jei nuodugnaus patikrinimo metu paaiškėtų, kad tokia informacija arba duomenys yra reikalingi sprendimui priimti;
kadangi valstybės narės ir Komisija susitarė, kad Prancūzija tęs nuodugnų dokumentų tikrinimą ir kuo greičiau, bet ne vėliau kaip per vienerius metus, praneš Komisijai savo patikrinimo išvadas kartu su rekomendacijomis dėl įrašymo arba neįrašymo ir visas su tuo susijusias sąlygas; kadangi, gavus šį pranešimą, remiantis visų valstybių narių sukaupta patirtimi, bus tęsiamas nuodugnus patikrinimas Augalų sveikatos nuolatiniame komitete;
kadangi šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Rhône-Poulenc Agro France Komisijai ir valstybėms narėms pateikti dokumentai dėl flurtamono kaip veikliosios medžiagos įrašymo į Direktyvos 91/414/EEB I priedą yra laikomi iš esmės atitinkančiais II priede numatytus duomenų ir informacijos reikalavimus, o augalų apsaugos produkto, savo sudėtyje turinčio minimos veikliosios medžiagos, atveju - direktyvos III priedo reikalavimus.
2 straipsnis
Šis sprendimas skirtas valstybėms narėms.
Priimta Briuselyje, 1996 m. gegužės 20 d.

Labels: 20
3
0
6